Ironheart (τηλεοπτική σειρά)

Το ***Ironheart*** είναι Αμερικανική τηλεοπτική σειρά που δημιουργήθηκε από την Τσινάκα Χοτζ για την συνδρομητική υπηρεσία Disney+, βασισμένη στην ομώνυμη χαρακτήρα των Marvel Comics. Είναι η 14η τηλεοπτική σειρά του Κινηματογραφικού Σύμπαντος της Marvel (MCU) σε παραγωγή από την Marvel Studios και την Proximity Media, αποτελώντας μια συνοχή με τις ταινίες του franchise. Η σειρά ακολουθεί την φοιτήτρια του MIT, Ρίρι Γουίλιαμς που επιστρέφει στο σπίτι της στο Σικάγο, μετά τα γεγονότα της ταινίας *[[Black Panther: Wakanda Forever]]* (2022)., όπου ανακαλύπτει μυστικά που θέτουν την τεχνολογία εναντίον της μαγείας. Η Χοτζ έχει τον ρόλο της βασικής σεναριογράφου.

Η Ντομινίκ Θορν επαναλαμβάνει τον ρόλο της ως Ρίρι Γουίλιαμς / Ironheart από το *Wakanda Forever*, πρωταγωνιστώντας μαζί με τους Λίρικ Ρος, Μάνι Μοντάνα, Μάθιου Ελάμ, Άντζι Γουάιτ, Τζιμ Ρας, Έρικ Άντρε, Κρι Σάμερ, Σόνια Ντένις, Σία Κουλέ, Ζόι Τεράκις, Σακίρα Μπαρέρα, Άντονι Ράμος, Άλντεν Έρενραϊχ, Ρίγκα Αλίγια, Πολ Καλντερόν και Σάσα Μπάρον Κόεν. Η σειρά ανακοινώθηκε τον Δεκέμβριο του 2020, μαζί με την επιλογή της Θορν. Η Χοτζ προσλήφθηκε τον Απρίλιο του 2021, με επιπρόσθετους ηθοποιούς να αποκαλύπτονται τον Φεβρουάριο του 2022. Οι Σαμ Μπέιλι και Άντζελα Μπαρνς προσλήφθηκαν τον Απρίλιο του 2022 για να σκηνοθετήσουν. Τα γυρίσματα ξεκίνησαν στις αρχές Ιουνίου στα Trilith Studios στην Ατλάντα, πριν μετακινηθούν στο Σικάγο στα τέλη Οκτωβρίου και ολοκληρωθούν στις αρχές Νοεμβρίου.

Το *Ironheart* έκανε πρεμιέρα στο Disney+ με τα τρία πρώτα επεισόδια στις 24 Ιουνίου 2025 και ολοκληρώθηκε στη 1 Ιουλίου, με τα υπόλοιπα τρία επεισόδια του. Είναι η τελευταία σειρά της Φάσης Πέντε του MCU. Η σειρά έλαβε γενικότερα θετικές κριτικές αλλά έγινε αντικείμενο κακόβουλων κριτικών πριν την κυκλοφορία της.

## Σύνοψη
Μετά τα γεγονότα της ταινίας *[[Black Panther: Wakanda Forever]]* (2022), η φοιτήτρια του MIT, Ρίρι Γουίλιαμς επιστρέφει στο σπίτι της στο Σικάγο όπου εκεί μπλέκεται με τον αινιγματικό Πάρκερ Ρόμπινες / The Hood, ανακαλύπτοντας μυστικά που θέτουν την τεχνολογία εναντίον της μαγείας και την βάζουν σε ένα μονοπάτι κινδύνου και περιπέτειας.

## Ηθοποιοί και χαρακτήρες
* Ντομινίκ Θορν ως Ρίρι Γουίλιαμς / Ironheart:Φοιτήτρια του MIT και πανέξυπνη εφευρέτρια από το Σικάγο, η οποία δημιούργησε μία στολή σαν πανοπλία παρόμοια με αυτήν που έφτιαξε ο Τόνι Σταρκ / Iron Man. Η Θόρν εξήγησε ότι το  *Ironheart* θα δώσει μία "βαθύτερη ματιά" στην Ρίρι αφού ο χαρακτήρας συστήθηκε στην ταινία του Κινηματογραφικού Σύμπαντος της Marvel (MCU) *[[Black Panther: Wakanda Forever]]* (2022), λέγοντας ότι η σειρά θα βοηθήσει να εξηγηθεί το υπόβαθρο της οι περιστάσεις που την έκαναν να γίνει το άτομο που ήταν στο *Wakanda Forever*, αλλά και να αντιμετωπίσει τα γεγονότα αυτής της ταινία και το πως άλλαξε η οπτική της σχετικά με το ότι είναι η Ironheart. Διάβασε τα κόμικς με την Ironheart που γράφτηκαν από τον Μπράιαν Μάικλ Μπέντις και την Ιβ Έγουινγκ για να μπορέσει να καταλάβει την σχέση του χαρακτήρα με τον πατέρα της. Ο εκτελεστικός παραγωγός Σεβ Οχάνιαν είπε ότι η Ρίρι θα ακολουθήσει ένα παράνομο μονοπάτι, παρόμοιο με των αντιηρώων Γουόλτερ Γουάιτ από την τηλεοπτική σειρά *[[Breaking Bad]]* και Τόνι Σοπράνο από την τηλεοπτική σειρά *[[Οι Σοπράνος]]* (1999–2007). Η Αλίς Έλνα Λιούις υποδύεται την Ρίρι σε μικρή ηλικία.
* Λίρικ Ρος ως Νάταλι Ουάσινγκτον και Ν.Α.Τ.Α.Λ.Ι.: Η Νάταλι είναι η νεκρή καλύτερη φίλη της Ρίρι η οποία μετατρέπεται στην τεχνητή νοημοσύνη που βρίσκεται στην στολή της με το όνομα Ν.Α.Τ.Α.Λ.Ι.. Η Κεντ Τσόρτσιλ υποδύεται την Νάταλι σε μικρή ηλικία.
* Μάνι Μοντάνα ως Τζον: Ξάδελφος του Πάρκερ Ρόμπινς και μέλος τησ συμμορίας του που κουβαλάει πάντα μαζί του ένα μαχαίρι
* Μάθιου Ελάμ ως Εξέβιερ Ουάσινγκτον: Γείτονας και φίλος της Ρίρι και αδελφός της Νάταλι
* Άντζι Γουάιτ ως Ρόνι Γουίλιαμς: Μητέρα της Ρίρι
* Τζιμ Ρας ως Καθηγητής Γουίλκς: Καθηγητής στο MIT
* Έρικ Άντρε ως Στιούαρτ Κλαρ / Rampage: Εξειδικευμένος τεχνικός και μέλος της συμμορίας του Πάρκερ
* Κρι Σάμερ ως Μάντελαϊν Στάντον: Εκκεντρική φίλη της Ρόνι, μητέρα της Ζέλμα, και πρώην μαθητευόμενη του Κάμαρ-Ταζ που έχει ένα μαγαζί με γλυκά και μαγεία
* Σόνια Ντένις ως Κλόουν: Εξειδικευμένη πυροτεχνουργός και μέλος της συμμορίας του Πάρκερ
* Σία Κουλέ ως Σλαγκ: Χάκερ από την Μάντριπουρ και μέλος της συμμορίας του Πάρκερ. Το Σλαγκ είναι πρώην drag queen που θέλει να ανακατανείμει τον πλούτο από τους ευκατάστατους στον λαό του Σικάγο και χρησιμοποιεί non-binary αντωνυμίες.
* Ζόι Τεράκις ως Τζέρι Μπλαντ: Γυμνασμένο μέλος της συμμορίας του Πάρκερ και πρώην αθλητής που κατέληξε να γίνει μαχητής του δρόμου και αδελφός της Ροζ
* Σακίρα Μπαρέρα ως Ροζ Μπλαντ: Γυμνασμένο μέλος της συμμορίας του Πάρκερ και πρώην αθλήτρια που κατέληξε να γίνει μαχήτρια του δρόμου και αδελφή του Τζέρι
* Άντονι Ράμος ως Πάρκερ Ρόμπινς / The Hood:Αρχηγός συμμορίας και πρώην σύμμαχος που έγινε εχθρός της Ρίρι, ο οποίος φοράει έναν μανδύα που του επιτρέπει να εκμεταλλεύεται τις σκοτεινές τέχνες και μαγεία. Ο Ράμος είπε ότι ο Πάρκερ είναι πολύπλοκος και απροσάρμοστος και "θέλει να πάρει μαζί του και άλλους απροσάρμοστους και να δείξουν στον κόσμο ότι εσείς μας βλέπετε ως παρείσακτους αλλά εμείς θα καταλήξουμε στην κορυφή". Ο Πάρκερ είναι από την γειτονία του Σικάγο, Humboldt Park, τον μεγάλωσε η μητέρα του, και είναι μέλος της Πουερτορικανής συμμορίας που μετατράπηκε σε οργανισμό ακτιβιστών, τους Young Lords. Στα κόμικς, ο Πάρκερ είναι από την Νέα Υόρκη. Ο εκτελεστικός παραγωγός Ράιαν Κούγκλερ είπε ότι ο Πάρκερ και η Ρίρι είναι δύο όψεις του ίδιου νομίσματος, και τους ενώνει η κοινή τους αναζήτηση για μεγαλείο.
* Άλντεν Έρενραϊχ ως Ιεζεκιήλ "Ζικ" Στέιν: Έμπορος της μαύρης αγοράς εθισμένος στην τεχνολογίας και γιος του νεκρού μέντορα, που κατέληξε να γίνει η νέμεση του Τόνι Σταρκ, Ομπαντάια Στέιν, ο οποίος άλλαξε την ταυτότητα του σε Τζο ΜακΓκιλικάντι.
* Ρίγκαν Αλίγια ως Ζέλμα Στάντον: Φίλη της Ρίρι και κόρη της Μάντελαϊν που εφαρμόζει τις μυστικιστικές τέχνες
* Πολ Καλντερόν ως Άρθουρ Ρόμπινς: Διευθύνων Σύμβουλος της Artworks και πατέρας του Πάρκερ
* Σάσα Μπάρον Κόεν ως Μεφίστο:Δυνατός εξωδιάστατος δαίμονας που έδωσε στον Πάρκερ τον μανδύα του. Σύμφωνα με την εκτελεστικό παραγωγό Ζόι Νέιτζελχουτ, ο Μεφίστο έδωσε την ευκαιρία για έναν "ενδιαφέροντα και δυνατό τρόπο να συνδέσουν τις διαδρομές των χαρακτήρων" στην σειρά, ιδιαίτερα της Ρίρι.

Δευτερεύοντες χαρακτήρες στην σειρά παίζουν ο Χάρπερ Άντονι ως Λάντον, ένα αγόρι που είναι γείτονας της Ρίρι και την χρεώνει για περίεργες δουλειές, ο ΛαΡόις Χόκινς ως Γκάρι Γουίλιαμς, ο νεκρός πατριός της Ρίρι και η Τάνια Κρόιστιανσεν ως Χέδερ, γειτόνισσα του Ζικ. Ο ράπερ Saba εμφανίζεται ως ο εαυτός του.

## Επεισόδια

## Παραπομπές

## Εξωτερικοί σύνδεσμοι

*  στο Marvel.com
* 

Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel

Κατηγορία:Τηλεοπτικές σειρές του Fox
Κατηγορία:Τηλεοπτικές σειρές της Marvel Studios
Κατηγορία:Τηλεοπτικές σειρές γυρισμένες στα Trilith Studios
Κατηγορία:Αμερικανικές τηλεοπτικές σειρές
Κατηγορία:Αγγλόφωνες τηλεοπτικές εκπομπές